**ОБЪЕКТЛАРНИ ҚУРИШ УЧУН**

**№ \_\_\_\_-СОНЛИ ПУДРАТ ШАРТНОМАСИ**

**Тошкент ш. “ \_\_\_ ” \_\_\_\_\_\_\_\_ 2022 йил**

Бир томондан Бош ишончнома асосида иш юритувчи ва бундан кейин “Буюртмачи” деб юритилувчи “Сув таъминоти ва оқова сув объектлари қурилиши бўйича инжиниринг компанияси” УК Тошкент шаҳар ва Тошкент вилояти ҳудудий бошқармаси бошлиғи Ф.Уралбаев ва иккинчи томондан Устав асосида иш юритувчи ва бундан кейин “Пудратчи” деб юритилувчи **“ ”**  **МЧЖ**  директори объектда қурилиш-монтаж ишларини бажриш бўйича ушбу пудрат шартномасини тузишди.

**I. ТАЪРИФЛАР.**

1.1. Ушбу шартномада қуйидаги таърифлар қўлланилади:

**ижро ҳужжатлари –** иш учун масъул шахсларнинг натурада бажарилган ишлари ёки уларга киритилган ўзгартиришлар ушбу чизмаларга мувофиқлиги ёзувлари қайд этилган объект қуриш учун ишчи чизмалар тўплами, ўрнатилган асбоб-ускуналар ва ишлаб чиқаришда ишлатиладиган материаллар, тузилмалар ва қисмларнинг сифатини тасдиқловчи сертификатлар, техник паспортлар ва бошқа ҳужжатлар, яширинишларни текшириш бўйича далолатномалар, алоҳида масъул тузилмаларни оралиқ қабул қилиш бўйича далолатномалар, таъмирланган асбоб-ускуналарнинг индивидуал синовлари бўйича далолатномалар, иш журналлари ва қурилиш меъёрларида назарда тутилган бошқа ҳужжатлар;

**қурилиш майдончаси** – Буюрмачи томонидан ушбу шартнома бўйича барча ишларни бажариш муддати учун Пудратчига далолатнома асосида берилган ер участкаси. Объектнинг қурилиш майдончаси чегаралари бош режага мувофиқ ўрнатилган панжара ёки бошқа белгилар билан кўрсатилади;

**вақтинчалик иншоотлар** – Пудратчи томонидан қурилиш майдонида ўрнатиладиган ва ишларни бажариш учун зарур бўлган ҳар қандай типдаги вақтинчалик бинолар ва иншоотлар;

**беркитиладиган ишлар** - сифати ва аниқлигини кейинги ишлар бажарилгандан кейин аниқлаш мумкин бўлмаган кейинчалик бажариладиган ишлар ва конструкциялар билан беркитиладиган ишлар;

**шартнома нархини бўлиб чиқиш** - ишларнинг ҳар бир босқичи ва/ёки турлари қийматини аниқ белгилаган ҳолда шартнома бўйича объектнинг умумий қийматини босқичларга тақсимлаш.

**II. ШАРТНОМА ПРЕДМЕТИ.**

2.1. Пудратчи мазкур шартнома шартларига **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**лойиҳасида кўзда тутилган объектни фойдаланишга тайёр ҳолда қуриш бўйича қурилиш ишларини бажариш мажбуриятини олади.

**III. ШАРТНОМА БЎЙИЧА ИШЛАР ҚИЙМАТИ**

3.1. Ушбу шартнома бўйича объектнинг қиймати ҚҚСни ҳисобга олган ҳолда **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** сўмни ташкил этади.

Тасдиқланган манзилли дастурга асосан 2022 йил учун ажратилган маблағ ҚҚСни ҳисобга олган ҳолда \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бажариладиган ишлар қиймати \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сўмни ташкил этади.

3.2. Қуйидаги холатларда ишнинг қийматига томонларнинг келишувига кўра ўзгартириш киритишга рухсат этилади:

қурилиш қийматини кўпайтиришга енгиб бўлмайдиган куч (форс-мажор) ҳолатлари сабаб бўлганда;

ишлар ҳажми Буюртмачи томонидан ўзгартирилганда;

3.3. Тегишли асослар мавжуд бўлганда, санаб ўтилган ўзгаришлар Буюртмачи билан Пудратчи ўртасидаги шартномага қўшимча битим билан расмийлаштирилади.

**IV. ПУДРАТЧИНИНГ МАЖБУРИЯТЛАРИ:**

4.1. Мазкур шартнома бўйича Пудратчи:

барча ишларни мазкур шартномада ҳамда унга 1-иловага мувофиқ ишларни бажариш жадвалида назарда тутилган ҳажмда ва муддатларда бажариш ҳамда ишни Буюртмачига топшириш;

Буюртмачи томонидан тасдиқланган жадвалга мувофиқ жорий ойнинг 25 календар кунидан кечиктирмасдан бажарилган ишларнинг далолатномаларини (бузилиш далолатномаси, объектнинг паспорти, яширин иш далолатномаси, фойдаланилган қурилиш материалларининг мувофиқлик сертификати, ичимлик суви учун фойдаланилган полиэтилен қувурларнинг гидравлик синовлари далолатномаси, бажарилувчи ишлар жадвали (Ф-1; Ф-2;), бажарилган ишлар тўғрисида фотоальбом, ичимлик сувининг ишлатилган полиэтилен қувурларини зарарсизлантириш бўйича синов ҳисоботи (СЭСдан), ишни ишлаб чиқариш учун умумий журнал ва бошқалар) тақдим этиш;

қурилиш майдонига зарур қурилиш материаллари, буюмлар, конструкциялар,  
асбоб-ускуналар ва бутловчи буюмлар, қурилиш техникасини етказиб бериш, уларни қабул қилиш, тушириш, омборга жойлаш ва сақлаш;

Пудратчи Буюртмачи ва бошқа манфаатдор ташкилотлар билан асосий жиҳозлар ва қурилиш материалларини келишиб олишга мажбурдир;

зарур ҳолатларда қурилиш майдончаси ҳудудида ўз маблағлари ҳисобидан ва бу ҳақда Буюртмачини олдиндан хабардор қилган ҳолда вақтинчалик иншоотлар қуриш;

ёлланадиган субпудратчи корхоналар ҳақида Буюртмачини хабардор қилиш ва келишиш;

субпудратчилар Буюртмачи олдида Пудратчининг мажбуриятлари бўйича тенг даражада жавобгар бўладилар;

шартномадан оғишган иш натижасини ёмонлаштирадиган ёки ишдаги бошқа камчиликлар аниқланганда Буюртмачи томонидан белгиланган ҳажм ва муддатларда бартараф этиш бўйича Буюртмачи томонидан қўйилган барча талабларни бажариш;

қурилиш майдонида техника хавфсизлиги, ишларни бажариш вақтида атроф муҳитни, ўтқазилган дарахтларни ва ер участкасини муҳофаза қилиш бўйича зарур тадбирлар бажарилишини таъминлаш, шунингдек ёритиш чироқлари ўрнатиш;

қурилиш таваккалчиликларини суғурта қилиш;

мазкур шартнома бўйича объектни фойдаланишга қабул қилиб олиш тўғрисидаги далолатнома имзоланган кундан бошлаб бир ой муддатда қурилиш майдонини ўзига тегишли қурилиш машиналари ва асбоб-ускуналари, транспорт воситалари, анжомлар, приборлар, инвентарлар, қурилиш материаллари, буюмлар, конструкциялар ҳамда вақтинчалик бинолардан бўшатиш;

қурилиш майдони қўриқланишини таъминлаш;

мазкур шартномада ҳамда I бўлимда назарда тутилган барча мажбуриятларни тўлиқ ҳажмда бажариш мажбуриятини ўз зиммасига олади.

4.2. Пудратчи Буюртмачининг қурилиш вақтида олинган кўрсатмаларини, агар бундай кўрсатмалар ушбу шартнома шартларига зид бўлмаса ва пудратчининг операцион ва хўжалик фаолиятига аралашиш ҳисобланмаса, бажариши шарт.

Ишни нотўғри бажарган пудратчи, Буюртмачи томонидан уларнинг бажарилиши устидан назорат ва назоратни амалга оширмаганлиги ҳақида гапиришга ҳақли емас, агар қонун ҳужжатларида бундай назорат ва назоратни амалга ошириш мажбурияти Буюртмачига юкланмаган бўлса.

4.3. Қуйидагилар аниқланганда Пудратчи Буюртмачини дарҳол хабардор қилиши ва ундан жавоб олишдан олдин ишни тўхтатиб туриши шарт:

дастлабки маълумотларнинг, лойиҳа-техник ҳужжатларнинг ёки Буюртмачи фойдаланишга топширган нарсанинг яроқсизлиги ёки сифатсизлиги;

Буюртмачининг ишни бажариш усули бўйича кўрсатмаларини бажарилиши натижасидаги салбий оқибатлар;

Пудратчининг назорати остида бўлмаган, бажарилган иш натижаларининг мувофиқлиги ёки мустаҳкамлигига таҳдид соладиган ёки уни ўз вақтида бажаришни имконсиз қиладиган бошқа ҳолатлар.

Пудратчи Буюртмачини юқорида кўрсатилган ҳолатлар тўғрисида ўз вақтида огоҳлантирмаган ёки оқилона вақт ичида Буюртмачининг огоҳлантиришга жавобини кутмасдан ишлашни давом эттирса ёки Буюртмачининг ишни тўхтатиб туриш тўғрисидаги ўз вақтида кўрсатмасига қарамай, унга кўрсатилган ҳолатлар бўйича тегишли талаблар тақдим этилганда, Буюртмачини айблаш ҳуқуқига эга эмас.

4.4. Пудратчи қурилиш материаллари, шу жумладан қисмлар ва конструкциялар, шунингдек жиҳозлар билан таъминлаш учун жавобгардир.

4.5 Пудратчи ШНК-3.01.04-19 “Қурилиши тугалланган обектларни фойдаланишга қабул қилиш. Асосий холатлар” 3.5 бандига мувофиқ ижро-техник ҳужжатлар тўпламини тақдим қилади.

4.6. Пудратчи Буюртмачи олдида барча ишларни ўз кучлари ва ресурслари билан тўғри бажариш, шунингдек, ушбу шартнома бўйича объектни етказиб бериш учун тўлиқ мулкий жавобгарликни ўз зиммасига олади.

4.7. Пудратчи Буюртмачи томонидан топширилган, шартномани бажариш муносабати билан Пудратчининг ихтиёрида бўлган мол-мулкнинг сақланмаганлиги учун жавобгар бўлади.

4.8. Пудратчи қурилиш ва у билан боғлиқ ишларни бажаришда атроф-муҳитни муҳофаза қилиш ва қурилиш ишлари хавфсизлиги тўғрисидаги қонун ҳужжатлари талабларига риоя қилиши шарт ва ушбу талабларни бузганлик учун учинчи шахслар олдида жавобгар бўлади.

**V. БУЮРТМАЧИНИНГ МАЖБУРИЯТЛАРИ**

5.1. Мазкур шартномани бажариш учун Буюртмачи:

ишлар бажарилиши устидан доимий архитектура-қурилиш назоратини ва мазкур шартномада қайд этилган Пудратчи томонидан қабул қилинган мажбуриятлар ва бошқа функцияларга риоя этилишини назорат қилиш, Пудратчидан тугалланган ишларни қабул қилиб олишни таъминлаш;

Пудратчининг барча мурожаатларини 7 кун муддатда кўриб чиқиш ва қарор қабул қилиш;

молиялаштириш жадвалига биноан Пудратчига 2-иловага мувофиқ аванс бериш ва жорий молиялаштиришни амалга ошириш;

ҳар ойлик якунланган ишлар далолатномасига мувофиқ Пудратчини молиялаштириш;

мазкур шартномада назарда тутилган мажбуриятларни тўлиқ ҳажмда бажариш мажбуриятини олади;

шартнома имзоланган санадан 5 кун ичида пудратчига тўлиқ лойиҳа-смета ҳужжатлар тўпламини тақдим қилади.

**VI. ИШЛАРНИ БАЖАРИШ МУДДАТЛАРИ**

6.1. Шартнома:

миллий валюта “сўм”да ўзаро ҳисоб-китоб қилинганда - томонлар уни имзолаган пайтдан бошлаб;

кейинчалик ЭАВга конвертация қилган ҳолда миллий валютада “сўм”да ўзаро ҳисоб-китоб қилинганда - шартнома қонун ҳужжатларига мувофиқ рўйхатдан ўтказилгандан кейин кучга киради.

6.2. Пудратчи мазкур шартномага илова қилинадиган молиялаштириш жадвалига мувофиқ биринчи аванс тўлови тушган кундан бошлаб ишларни бажаришга киришади.

6.3. Мазкур шартнома бўйича ишлар ишларни бажариш жадвалига мувофиқ амалга оширилади.

6.4. Қурилиш муддати: аванс тўлови пудратчининг ҳисоб рақамига келиб тушган кундан бошлаб 120 кун.

**VII. ҲИСОБ-КИТОБ ТАРТИБИ ВА ТЎЛОВ ШАРТЛАРИ**

7.1. Буюртмачи Пудратчига шартнома суммасининг 30 фоизи миқдорида аванс тўлайди, бу ҚҚСни ҳисобга олган ҳолда \_\_\_\_\_\_\_\_\_\_\_\_\_\_\_\_\_\_\_\_\_ сўмни ташкил этади.

7.2. Жорий молиялаштириш бажарилган ишларнинг ҳақиқий ҳажмидан келиб чиқиб, ижро ва техник ҳужжатлар илова қилинган ҳолда, иш ва молиялаштириш жадвалига мувофиқ, бажарилган ишларнинг сифати текширилгандан сўнг аванс маблағларни пропорционал ушлаб қолган ҳолда иш ҳажмининг 90 фоизи миқдорида молиялаштиради.

7.3 Объектни фойдаланишга қабул қилиш далолатномаси тасдиқлангандан сўнг камида 1(бир) йиллик кафолат муддати тугагандан сўнг қолган 10 фоиз маблағлар билан молиялаштирилади.

7.4. Пудратчи объект фойдаланишга топширилгунга қадар мазкур шартнома бўйича объектга мулк ҳуқуқини ўзида сақлаб қолади. Объект Буюртмачига топширилгунга қадар объектнинг тасодифий йўқ қилиниши ва шикастланиши хавфи Пудратчининг зиммасида бўлади.

7.5. Буюртмачи мазкур шартнома бўйича ўз зиммасига қабул қилган мажбуриятларни шартнома кучга кирган кундан бошлаб ўттиз кун мобайнида бажармаган тақдирда, Пудратчи бу ҳақда қонун ҳужжатларида белгиланган тартибда Буюртмачини ёзма равишда хабардор қилган ҳолда, шартномага ўзгартиришлар киритиш ёки шартномани бир томонлама тартибда бекор қилиш ҳуқуқига эгадир. Бунда Буюртмачи Пудратчи томонидан бажарилган ишлар учун ҳақ тўлашдан озод қилинмайди.

**VIII. ИШЛАРНИ БАЖАРИШ**

8.1. Буюртмачи қурилиш майдонида ўз вакилини - техник назоратчини тайинлайди, у Буюртмачининг номидан бажарилаётган ишлар сифати устидан техник назоратни амалга оширади, шунингдек Пудратчи томонидан фойдаланиладиган материаллар ва  
асбоб-ускуналарнинг шартнома шартларига ва иш ҳужжатларига мувофиқлигини текширади.

8.2. Техник назоратчи ишлар бажарилишининг ва шартноманинг бутун даври мобайнида ишларнинг барча турлари билан тўсиқсиз танишиш ҳуқуқига эгадир.

8.3. Пудратчи қурилиш майдонида ишларни амалга ошириш чоғида пайдо бўлувчи масалаларни ҳал қилиш бўйича йиғилишларни мунтазам равишда ўтказади.

8.4. Пудратчи ишларни бажариш лойиҳасига ва мазкур шартноманинг VI бўлимида кўрсатилган муддатлар билан мувофиқлаштирилган ўз режаси ва жадвалига биноан объектда ишларни бажаришни мустақил равишда ташкил этади.

8.5. Пудратчи объектда ишларни олиб бориш тартибини давлат архитектура-қурилиш назорати органлари билан келишади ва унга риоя этилиши учун қонун ҳужжатларида белгиланган тартибда жавоб беради.

8.6. Қурилиш майдонида умумий тартибни таъминлаш Пудратчининг вазифаси ҳисобланади.

8.7. Буюртмачи қурилиш майдонини бериш тўғрисидаги далолатнома билан бир вақтда Пудратчига ортиқча тупроқ ва қурилиш ахлатини жойлаштириш ва етишмаётган тупроқни қазиб олиш учун жой ажратиш тўғрисидаги ҳужжатларни беради.

8.8. Буюртмачи қурилиш майдонини бериш тўғрисидаги далолатнома имзоланган кундан бошлаб уч кун муддатда қурилиш майдонини белгилаш бўйича ишларни бажариш ва объектни боғлаш учун Пудратчига геодезия нуқталари, уларнинг координатлари ва баландлик белгиларини тақдим этади.

8.9. Пудратчи геодезия нуқталарига, линиялар ва даражаларга нисбатан объектнинг тўғри ва зарур тарзда белгиланиши, шунингдек баландлик белгилари, ўлчамлари ва бўлиш ўқларининг мувофиқлиги тўғри жойлашганлиги учун жавоб беради.

Агар ишларни бажариш жараёнида амалга оширилган бўлиш ва геодезия ишларида хатолар аниқланса, Пудратчи Буюртмачи билан келишган ҳолда тегишли тузатишларни ўз ҳисобидан киритади.

8.10. Пудратчи геодезия бўлиш ишларида ўрнатиладиган координатлар ва баландликлар, геодезия белгиларининг жойлашиши схемалари ва жадвалларини сақлайди, ишларни бажариш даврида ва улар тугаллангандан кейин уларни далолатнома бўйича Буюртмачига беради.

8.11. Қурилиш майдонида ишларни бажариш даврида коммуникацияларни вақтинча улашни ва улаш нуқталарида янгидан қурилган коммуникацияларни улашни Пудратчи амалга оширади.

8.12. Пудратчи ўзи томонидан қурилишда қўлланиладиган қурилиш материаллари, асбоб-ускуналар ва бутловчи буюмлар, конструкциялар ва тизимлар сифати лойиҳа ҳужжатларида кўрсатилган спецификацияларга, давлат стандартларига, техник шартларга мувофиқ бўлишини ҳамда уларнинг сифатини тасдиқловчи тегишли сертификатларга, техник паспортларга ёки бошқа ҳужжатларга эга бўлишини кафолатлайди.

8.13. Алоҳида масъулиятли конструкциялар ва беркитиладиган ишлар тайёр бўлишига қараб уларни қабул қилиш бошланишидан 2 кун олдин Пудратчи Буюртмачини ва Қурилиш соҳасида назорат ҳудудий инспекциясини ёзма равишда хабардор қилади.

8.14. Қабул қилинадиган конструкциялар ва ишларнинг тайёрлиги Буюртмачи ва Пудратчи томонидан масъул конструкцияларни оралиқ қабул қилиш далолатномалари ҳамда уларнинг Қурилиш соҳасида назорат ҳудудий инспекцияси билан келишган шартларида беркитиладиган ишлар текшируви далолатномалари билан тасдиқланади.

8.15. Пудратчи Буюртмачининг ишларни бажариш дафтарига киритилган ёзма рухсатномасидан кейингина кейинги ишларни бажаришга киришади.

8.16. Агар беркитиладиган ишлар Буюртмачининг тасдиғисиз бажарилган бўлса ёки у бу ҳақда хабардор қилинмаган бўлса, ёки кечикиб хабардор қилинган бўлса, у ҳолда унинг талаби бўйича Пудратчи Буюртмачининг кўрсатмасига мувофиқ беркитиладиган ишларнинг исталган қисмини ўз ҳисобидан очишга, сўнгра эса уни тиклашга мажбурдир.

8.17. Агар Буюртмачи Пудратчи томонидан ишларнинг сифатсиз бажарилганлигини аниқласа, у ҳолда Пудратчи ўз кучлари билан ва қурилиш қийматини кўпайтирмасдан ушбу ишларни уларнинг зарур сифатини таъминлаш учун келишилган муддатда қайта бажаришга мажбурдир. Агар Пудратчи сифатсиз бажарилган ишларни келишилган муддатларда тузата олмаса, Пудратчи уларни тузатишнинг кечикиши оқибатида етказилган зарарларни Буюртмачига тўлайди.

8.18. Пудратчи қурилиш майдонини ва унга туташ кўча йўлакларини, шу жумладан йўл участкалари ва йўлакларни супурибсидиради ва озода сақлайди, қурилиш даврида майдондан қурилиш ахлатини Буюртмачи томонидан кўрсатилган жойга чиқариб ташлайди.

Пудратчи лойиҳа ҳужжатларида назарда тутилган ишларнинг тўлиқ ҳажмини бажаради, ҳатто айрим турдаги ишларнинг сметасида қолдирилган тақдирда ҳам, пудратчи уларни мустақил равишда ва қурилиш қийматини оширмасдан тўлиқ бажаришга мажбурдир.

Кейинги йиллар учун шартномавий қурилиш нархининг ўсиш суръатларини аниқлаш учун ҳисоб-китобларга иш бошланган кундан бошлаб 12 ойдан кейин рухсат берилади.

8.19. Ишлар бошланган пайтдан улар тугаллангунгача Пудратчи ишларни бажариш дафтарини юритади. Дафтарда бутун ишларнинг бориши, Буюртмачи ва Пудратчининг ўзаро муносабатларида аҳамиятга эга бўлган ҳоллар ва ҳолатлар (ишларнинг бошланиши ва тамом бўлиши санаси, материаллар, асбоб-ускуналар берилиши, хизматлар кўрсатилиши санаси, ишларнинг қабул қилиб олиниши, ўтказилган синовлар, материаллар ўз вақтида етказиб берилмаслиги билан боғлиқ тўхтаб қолишлар, қурилиш техникасининг ишдан чиқиши тўғрисидаги маълумотлар, шунингдек қурилишни тугаллашнинг узил-кесил муддатига таъсир қилиши мумкин бўлган барча маълумотлар) акс эттирилади.

Пудратчи дафтарда Буюртмачи томонидан асосли равишда кўрсатилган камчиликларни 3 кун муддатда бартараф этиш чора-тадбирларини кўриш мажбуриятини ўз зиммасига олади.

**IX. ИШЛАРНИ ҚЎРИҚЛАШ**

9.1. Пудратчи ишлар бошланишидан қурилиш тугаллангунгача ва қурилиши тугалланган объект Буюртмачи томонидан қабул қилиб олингунга қадар четлари тўсилган қурилиш майдони ҳудудида материаллар, асбоб-ускуналар, қурилиш техникаси ва бошқа мол-мулкни лозим даражада қўриқланишини таъминлайди.

9.2. Тикланган бинолар ва иморатлар, шунингдек материаллар, асбоб-ускуналар ва бошқа мол-мулк объект қабул қилиб олинганидан кейин сақланиши учун жавобгарликни фойдаланишга қабул қилган фойдаланувчи ташкилот ўз зиммасига олади.

9.3. Пудратчи бажарилган ишларнинг хавфсизлиги учун жавобгардир.

9.4. Пудратчи, агар шартномада томонлар томонидан бошқача тартиб ва шартлар белгиланмаган бўлса, шартномада назарда тутилган объектни ёки ишлар мажмуасини ўз ҳисобидан суғурта қилишга мажбурдир.

9.5. Суғурта Пудратчини суғурта ҳодисаси юзага келишининг олдини олиш учун зарур чораларни кўриш мажбуриятидан озод қилмайди.

**X. ЕНГИБ БЎЛМАЙДИГАН КУЧ (ФОРС-МАЖОР) ҲОЛАТЛАРИ**

10.1. Агар ушбу шартнома бўйича мажбуриятлар қисман ёки тўлиқ бажарилмаслиги табиат ҳодисалари ва бошқа енгиб бўлмайдиган куч ҳолатлари натижасида келиб чиқса ва агар бу ҳолатлар мазкур шартноманинг бажарилишига бевосита таъсир этса, томонлар бундай қисман ёки тўлиқ бажармаслик учун жавобгарликдан озод этиладилар.

Мазкур шартнома бўйича мажбуриятларни бажариш муддати енгиб бўлмайдиган куч ҳолатлари амал қилган, шунингдек ушбу ҳолатлар юзага келтирган вақтга мутаносиб равишда узайтирилади.

10.2. Агар енгиб бўлмайдиган куч ҳолатлари ёки уларнинг оқибатлари бир ойдан кўп вақтга чўзилса, у ҳолда Пудратчи ва Буюртмачи ишларни давом эттириш ёки сақлаб қолиш учун қандай чоралар кўрилишини муҳокама қиладилар.

10.3. Агар томонлар икки ой ичида келиша олмасалар, у ҳолда томонларнинг ҳар бири шартнома бекор қилинишини талаб қилишга ҳақлидир.

**XI. ҚУРИЛИШИ ТУГАЛЛАНГАН ОБЪЕКТНИ ҚАБУЛ ҚИЛИБ ОЛИШ**

11.1. Қурилиши тугалланган объектни қабул қилиб олиш шартномани имзолаш санасида амалда бўлган белгиланган тартибга мувофиқ мазкур шартномада назарда тутилган барча мажбуриятлар томонлар тарафидан бажарилгандан кейин, шунингдек қурилиши тугалланган объектларни фойдаланишга қабул қилиб олишнинг белгиланган қоидаларига биноан амалга оширилади.

11.2. Объектлар уларнинг фойдаланишга тайёрлиги тўғрисида Пудратчининг ёзма билдиришномаси Буюртмачи томонидан олинган кундан бошлаб 10 кун мобайнида қабул қилиб олинади.

11.3. Пудратчи Буюртмачига топширилган ҳужжатлар тўплами амалда бажарилган ишларга тўлиқ мос келишини ёзма равишда тасдиқлаши шарт.

11.4. Қабул қилинган пайтдан бошлаб объект фойдаланувчи ташкилотга топширилгунга қадар Буюртмачининг мулкига ўтади.

**XII. КАФОЛАТЛАР**

12.1. Пудратчи:

барча ишлар тўлиқ ҳажмда ва мазкур шартнома шартларида белгиланган муддатларда бажарилишини;

лойиҳа ҳужжатларига ҳамда қурилиш меъёрлари, қоидалари ва техник шартларига мувофиқ барча ишларни бажариш сифатини;

ўзи томонидан қурилиш учун қўлланиладиган қурилиш материаллари, асбоб-ускуналар ва бутловчи буюмлар, конструкция ва тизимлар сифатини, уларнинг лойиҳа ҳужжатларида кўрсатилган сертификацияларга, давлат стандартларига ҳамда техник шартларга мувофиқлигини;

ишларни қабул қилиш ва объектдан фойдаланишнинг кафолатли даврида аниқланган камчиликлар ва нуқсонларни ўз вақтида бартараф қилишни;

объектдан фойдаланилганда муҳандислик тизимлари ва ускуналарнинг фойдаланиш қоидаларига мувофиқлигини кафолатлайди.

12.2. Объект ва унга кирадиган муҳандислик тизимлари, асбоб-ускуналар, материаллардан фойдаланиш ва ишларнинг кафолатли муддати томонлар қурилиши тугалланган объектни қабул қилиб олиш тўғрисидаги далолатномани имзолаган кундан бошлаб камида 1 ой этиб белгиланади.

12.3. Агар объектдан фойдаланишнинг кафолатли даврида аниқланиб, улар бартараф этилгунга қадар фойдаланишни давом эттириш имконини бермайдиган нуқсонлар аниқланса, у ҳолда кафолат муддати нуқсонларни бартараф этиш даврига узайтирилади. Нуқсонлар Пудратчи томонидан унинг ўз ҳисобидан бартараф этилади.

Мавжуд нуқсонлар ва уларни бартараф этиш муддатлари Пудратчи ва Буюртмачининг икки томонлама далолатномасида қайд этилади.

Агар Пудратчи бажарилган ишлардаги нуқсонлар ва чала ишларни, жумладан ускуналарнинг камчиликларини далолатномада кўрсатилган муддат ичида бартараф этмаса, у ҳолда Буюртмачи мазкур шартноманинг VII бўлимида назарда тутилган кафолат суммасини Пудратчидан ушлаб қолиш ҳуқуқига эга.

12.4. Пудратчи нуқсонлар ва чала ишлар кўрсатилган далолатномани тузишдан ёки имзолашдан бош тортган тақдирда, уларни текшириб чиқиш Қурилиш соҳасида назорат ҳудудий инспекцияси томонидан амалга оширилади, бу томонларнинг ушбу масала бўйича хўжалик судига мурожаат қилишини истисно этмайди.

**XIII. ШАРТНОМАНИ БЕКОР ҚИЛИШ**

13.1. Буюртмачи:

шартнома кучга киргандан кейин қурилишнинг бошланиши Буюртмачига боғлиқ бўлмаган сабабларга кўра Пудратчи томонидан бир ойдан кўп вақтга кечиктирилганда;

ишларни тугатишнинг мазкур шартномада белгиланган муддати Пудратчининг айби билан бир ойдан ортиқ муддатга кўпайган ҳолда, Пудратчи томонидан ишларни бажариш жадвалига риоя этилмаганда;

Пудратчи томонидан шартнома шартлари қурилиш меъёрлари ва қоидаларида назарда тутилган ишларнинг сифати пасайишига олиб келадиган даражада бузилганда;

қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

13.2. Пудратчи:

ишларнинг бажарилиши Пудратчига боғлиқ бўлмаган сабабларга кўра Буюртмачи томонидан бир ойдан ортиқ муддатга тўхтатиб қўйилганда;

Буюртмачи томонидан молиялаштириш шартлари бир ойдан ортиқ муддатга бажарилмаганда;

қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

13.3. Шартнома бекор қилинганда Буюртмачи ва Пудратчининг қўшма қарорига кўра тугалланмаган қурилиш бир ой муддатда Буюртмачига берилади, Буюртмачи бажарилган ишлар қийматини Пудратчига тўлайди.

13.4. Мазкур шартномани бекор қилишга қарор қилган томон мазкур бўлим қоидасига мувофиқ иккинчи томонга ёзма билдиришнома юборади.

13.5. Шартнома бекор қилинган тақдирда айбдор томон иккинчи томонга етказилган зарарни, шу жумладан бой берилган фойдани тўлайди.

13.6. Шартноманинг бир томонлама бекор қилинишига йўл қўйилмайди, қонун ҳужжатларида ёки мазкур шартномада назарда тутилган ҳоллар бундан мустасно.

**XIV. ТАРАФЛАРНИНГ ЖАВОБГАРЛИГИ**

14.1. Тарафлардан бири шартнома мажбуриятларини бажармаган ёки лозим даражада бажармаган тақдирда айбдор тараф:

иккинчи тарафга етказилган зарарларни қоплайди;

Ўзбекистон Республикаси Фуқаролик кодексида, “Хўжалик юритувчи субъектлар фаолиятининг шартномавий-ҳуқуқий базаси тўғрисида”ги Қонунида, бошқа қонун ҳужжатларида ҳамда мазкур шартномада назарда тутилган тартибда бошқача жавобгарликка тортилади.

14.2. Мазкур шартномага тегишли иловаларда кўрсатилган ўз мажбуриятларига риоя қилмаганлиги ва шартномада белгиланган бошқа мажбуриятларни бузганлиги учун Буюртмачи Пудратчига кечиктирилган ҳар бир кун учун мажбуриятларнинг бажарилмаган қисмининг 0,01% миқдорида пеня тўлайди, бунда пенянинг умумий суммаси бажарилмаган ишлар ёки кўрсатилмаган хизматлар қийматининг 30% дан ошмаслиги лозим. Шу билан бирга, Буюртмачи мазкур объектнинг давлат бюджетидан ўз вақтида молиялаштирилмаганлиги учун жавобгар эмас.

Жарима фоизларини тўлаш Буюртмачини шартнома шартларини бузиш натижасида етказилган зарардан озод қилмайди.

14.3. Пудратчи Буюртмачи олдида ушбу шартномада назарда тутилган талаблардан, томонлар учун мажбурий бўлган техник лойиҳа ва қурилиш нормалари ва қоидаларидан, шунингдек, лойиҳа-смета ҳужжатларида кўрсатилган қурилиш объектининг тугалланмаган кўрсаткичлари, шу жумладан корхонанинг ишлаб чиқариш қувватидаги ҳар қандай оғишлар учун жавобгардир.

Бундай ҳолда, Пудратчи бино, иншоот ёки унинг бир қисмининг мустаҳкамлиги, барқарорлиги, ишончлилигининг пасайиши ёки йўқолиши учун жавобгардир.

14.4. Пудратчи қурилиш-монтаж ишларини ўз вақтида якулланмаганлиги бўйича ўз мажбуриятларини бузганлиги учун Буюртмачига муддати ўтказиб юборилган ҳар бир кун учун мажбуриятларнинг бажарилмаган қисмининг 0,01% миқдорида пеня тўлайди, бироқ бунда пенянинг умумий суммаси объект шартномавий жорий қийматининг 30% дан ошмаслиги лозим.

Буюртмачи томонидан топилган нуқсонлар ва камчиликлар ўз вақтида бартараф этилмагани учун Пудратчи буюртмачига муддати ўтказиб юборилган ҳар бир кун учун сифатсиз бажарилган ишлар қийматининг 0,01% миқдорида пеня тўлайди, бунда пенянинг умумий суммаси сифатсиз бажарилган ишлар қийматининг 30% дан ошмаслиги керак.

Пудратчининг ҳақиқий харажатлари ишнинг нархини аниқлашда (смета тузишда) ҳисобга олинганидан камроқ бўлган ҳолларда, Буюртмачи Пудратчидан белгиланган иш нархини мутаносиб равишда камайтиришни талаб қилишга ҳақли, агар у Пудратчи томонидан тежалган маблағ бажарилган иш сифатига таъсир қилганлигини исботласа.

Пеня тўлаш Пудратчини ишларни бажаришнинг ёки хизматлар кўрсатишнинг кечикиши туфайли етказилган зарарларни қоплашдан озод қилмайди.

Aгар иш Пудратчи томонидан ушбу шартномадан четга чиқиш, иш натижасини ёмонлаштирган ёки уни шартномада кўзда тутилган фойдаланиш учун яроқсиз қиладиган бошқа камчиликлар билан бажарилган бўлса ёки бажарилган иш ушбу шартноманинг қурилиш меъёрлари ва қоидалари, иш ҳужжатларининг белгиланган стандартлари сифатига мос келмаса, Буюртмачи давлат экспертиза органининг хулосаси асосида объектни қабул қилиш ва маблағлар тўлашдан бош тортади, шунингдек Пудратчидан сифатсиз иш нархининг 1% миқдорида жарима ундиради.

Буюртмачи Пудратчидан қуйидагиларни талаб қилишга ҳақли:

камчиликларни оқилона муддатларда беминнат бартараф этиш;

иш учун белгиланган нархнинг мутаносиб равишда пасайиши;

камчиликларни бартараф этиш учун қилган харажатларини қоплаш.

Aгар ишда ушбу шартнома шартларидан четга чиқишлар ёки иш натижасидаги бошқа камчиликлар сезиларли ва тузатиб бўлмайдиган бўлса ёки Буюртмачи томонидан белгиланган оқилона вақт ичида аниқланган камчиликлар бартараф этилмаса, Буюртмачи шартномани бажаришни рад этиш ва Пудратчидан етказилган зарарни қоплашни талаб қилишга ҳақли.

14.5. Тегишли органлар томонидан объект фойдаланишга топширилгандан сўнг, қурилиш меъёрлари ва қоидаларининг, иш ҳужжатларининг белгиланган стандартларига жавоб бермайдиган ёмон бажарилган ишлар аниқланган тақдирда, Пудратчи ва унинг субпудратчилари ушбу органлар томонидан қонун ҳужжатларида белгиланган тартибда тегишли миқдорни қоплашлари шарт.

14.6. Шартнома бўйича мажбуриятлар бажарилмаганлиги учун мазкур моддада назарда тутилган жазолардан ташқари шартномани бузган томон иккинчи томонга бошқа томон тарафидан қилинган харажатларда, мол-мулкнинг йўқотилиши ёки шикастланишида, шу жумладан бой берилган фойдада ифодаланадиган пеня билан қопланмаган зарарларни қоплайди.

14.7. Муддат ўтказиб юборилганлиги ёки мажбуриятларнинг бошқача тарзда лозим даражада бажарилмаганлиги учун пеня тўлаш томонларни ушбу мажбуриятларни бажаришдан озод қилмайди.

**XV. НИЗОЛАРНИ ҲАЛ ЭТИШ ТАРТИБИ**

15.1. Шартномани бажариш ва бекор қилишда, шунингдек етказилган зарарни қоплашда тарафлар томонидан ҳал этилмаган баҳсли масалалар қонун ҳужжатларида белгиланган тартибда Тошкент шаҳар туманлараро Иқтисодий суди томонидан кўриб чиқилади.

**XVI. АЛОҲИДА ШАРТЛАР**

16.1. Мазкур шартнома имзолангандан кейин, мазкур шартномага тегишли бўлган томонлар ўртасидаги барча олдинги ёзма ва оғзаки битимлар, ёзишмалар, томонларнинг ўзаро келишувлари ўз кучини йўқотади.

16.2. Пудратчи қурилиш объектига ёки унинг алоҳида қисмларига тегишли иш ҳужжатларини Буюртмачининг ёзма рухсатисиз бирон-бир учинчи томонга сотиш ёки бериш ҳуқуқига эга бўлмайди.

16.3. Мазкур шартномага барча ўзгартириш ва қўшимчалар, агар улар ёзма шаклда расмийлаштирилган ва томонлар уларни имзолашган бўлса, ҳақиқий ҳисобланади.

16.4. Буюртмачи билан Пудратчи ўртасидаги мазкур шартномадан келиб чиқмайдиган янги мажбуриятлар пайдо бўлишига олиб келадиган ҳар қандай аҳдлашувни томонлар мазкур шартномага қўшимчалар ёки ўзгартиришлар шаклида ёзма равишда тасдиқлаши керак.

16.5. Агар Пудратчи шартнома бўйича ишлар якунлангандан кейин қурилиш майдонида ўзига тегишли мол-мулкни қолдирса, у ҳолда Буюртмачи Пудратчи қурилиш майдонини озод қилиш санасигача бажарилган ишлар учун унга ҳақ тўлашни кечиктиришга ҳақлидир.

16.6. Пудратчи ушбу Шартнома шартларида назарда тутилган мажбуриятларни лозим даражада бажармаган тақдирда, Буюртмачи уни бир томонлама бекор қилишга ҳақли.

16.7. Мазкур шартномада назарда тутилмаган бошқа барча ҳоллар учун амалдаги қонун ҳужжатлари нормалари қўлланилади.

16.8. Мазкур шартнома бир хил юридик кучга эга бўлган икки нусхада тузилди ҳамда тегишли Ғазначилик органларида рўйхатдан ўтказилгандан сўнг кучга киради.

**XVII. ШАРТНОМА МУДДАТИ**

17.1. Шартноманинг амал қилиш муддати 31.12.2022 йилгача.

**Томонларнинг банк реквизитлари ва юридик манзиллари:**

|  |  |  |
| --- | --- | --- |
| **“БУЮРТМАЧИ”** |  | **“ПУДРАТЧИ”** |
| **“Сув таъминоти ва оқова сув объектлари қурилиши бўйича инжиниринг компанияси” УК Тошкент шаҳар ва Тошкент вилояти ҳудудий бошқармаси**  Тошкент ш., Ниёзбек йули-1  ш/ҳр:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  СТИР 305 973 162, ОКОНХ 42210  Ўзбекистон Республикаси Молия вазирлиги Ғазначилигининг Операцион бошқармаси  Ғаз/ҳр 234020003001000 01010  Банк МБ ББ ХККМ Тошкент ш.,  МФО 00014  Ғазначилик бўлими СТИР 201122919  **Бошқарма**  **бошлиғи \_\_\_\_\_\_\_\_\_\_\_\_\_\_ Ф.Уралбаев** |  |  |

Юрист \_\_\_\_\_\_\_\_\_\_\_\_\_\_\_\_ Х.Кадирова